གསོ་རིག་མི་རིགས་རིག་པའི་མཁས་དབང་ཆར་ཟིལ་ལེགས་ལས་མཆོག་དང་།ལོ་རྒྱུས་མཁས་དབང་ཨ་ཐར་ལུགས་དབུས་གླིང་དཔའ་བྱམས་རྣམ་གཉིས་ཀྱིས་སྤྱི་ལོ་༡༩༧༩ལོར་གསར་འཛུགས་གནང་བའི་རྒྱལ་སྤྱིའི་ཨེ་ཤ་ཡའི་སྲོལ་རྒྱུན་གསོ་རིག་ཞིབ་འཇུག་མཐུན་ཚོགས་ཀྱིས།ཨེ་ཤ་ཡའི་གསོ་རིག་སྲོལ་རྒྱུན་ཞིབ་འཇུག་པ་དང་ཉམས་ལེན་པ་ཁག་ཕན་ཚུན་བར་བགྲོ་གླེང་གནང་དུ་འཇུག་པའི་ཐུན་མོང་མ་ཡིན་པའི་དམིགས་འདུན་ཞིག་མཚོན་གྱི་ཡོད།སྒྲིག་འཛུགས་འདིའི་དམིགས་ཡུལ་ནི་གྲུབ་མཐའ་སྣ་ཚོགས་ནས་འཕེལ་རྒྱས་བྱུང་བའི་ཨེ་ཤ་ཡའི་གསོ་རིག་གི་རིག་གནས་ཞིབ་འཇུག་དང་རིག་གནས་ཕན་ཚུན་འབྲེལ་འདྲིས་བྱེད་པའི་བྱ་གཞག་དར་སྤེལ་དུ་གཏོང་རྒྱུ་དེ་ཡིན་ཞིང་།འདི་ཡང་བྱ་སྤྱོད་དང་ལག་ལེན་གྱི་ཐོག་ཏུ་བསམ་འཆར་དང་མཚམས་ལ་ལར་ངོས་ལེན་བྱེད་དཀའ་བའི་རྫོགས་མེད་ཀྱི་སྐྱོན་བརྗོད་ཡོང་བ་ཁག་ལ་གུས་བརྩི་བྱེད་པ་མ་ཟད་དང་ལེན་ཡང་བྱེད་པའི་སྒོ་ནས་སྒྲུབ་དགོས་པ་ཡིན།ཡི་འདས་པའི་ལྷན་ཚོགས་ཁག་ཁན་བྷེ་ར་༡༩༧༩དང་བྷོམ་བྷེ༡༩༩༠།ཨོ་སི་ཋིན་༢༠༠༦ལྟ་བུ་ས་གནས་འདྲ་མིན་དུ་ཚོགས་ན་ཡང་།ལྷན་ཚོགས་འདི་ན་ནིང་ལོ་བར་དུ་ཧི་མ་ལ་ཡའི་རྒྱལ་ཁབ་ཅིག་ཏུ་ཚོགས་མྱོང་མེད།དེ་དང་མཚུངས་པར་འདས་པའི་རྒྱལ་སྤྱིའི་ལྷན་ཚོགས་ཁག་གི་སྐབས་སུ་ཚོགས་ཞུགས་པའི་ཆེད་རྩོམ་ཁག་གི་ནང་དུ་མཚམས་ལ་ལར་བོད་ཀྱི་གསོ་རིག་དེ་དཔྱད་གཞིར་བཟུང་བ་རེ་ཟུང་ཡོད་པ་ལས།སྒྲིག་འཛུགས་ཀྱི་ལོ་རྒྱུས་ཀྱི་ནང་དུ་བོད་ཀྱི་གསོ་རིག་དང་བོད་དང་ཧི་མ་ལ་ཡའི་དཔལ་ཡོན་དང་འབྲེལ་བའི་མཁས་པ་དང་ཉམས་ལེན་པའི་ལྟ་བ་རྒྱ་ཆེར་སྤེལ་མྱོང་མེད།ན་ནིང་ལོར་ཡི་སྐབས་བདུན་པའི་ལྷན་ཚོགས་དེ་འབྲུག་ཡུལ་གྱི་ཐིམ་ཕུག་ཏུ་ཚོགས་པ་དང་ཆབས་ཅིག་དོན་དངོས་འདི་ཡོངས་སུ་བསྒྱུར་པ་རེད།འདི་ནི་ཧི་མ་ལ་ཡའི་རྒྱལ་ཁམས་འདི་རུ་ཚོགས་པའི་མིག་སྔར་བར་དུ་ཆེས་ཆེ་བའི་རྒྱལ་སྤྱིའི་ལྷན་ཚོགས་ཤིག་ཡིན་པ་མ་ཟད།འདི་ནི་མགྲོན་བདག་རྒྱལ་ཁབ་འབྲུག་ཡུལ་དུ་དམ་ཆོས་གསོ་རིགཏུ་གྲགས་ཤིང་།ཨེ་ཤ་ཡའི་མཐོ་སྒང་དང་དེ་ལས་བརྒལ་བའི་ཡུལ་གྲུ་ཁག་ཏུ་རྣམ་པ་སྣ་ཚོགས་པའི་ཐོག་ནས་ལག་ལེན་དང་ཞིབ་འཇུག་བྱས་པའི་གསོ་བ་རིག་པ་སྟེ།འགྲོ་བ་ནད་ལས་གསོ་བའི་རིག་པཆེན་པོ་འདིའི་མཁས་དབང་དང་ཉམས་ལེན་པ་རྣམས་ཡིས་མཁན་འདྲེན་བྱས་ཏེ་ཁོང་ཚོའི་གསུང་སྒྲོག་ཏུ་བཅུག་པའང་ཐེངས་དང་པོ་ཡིན།མི་གྲངས་༢༠༠ལྷག་ཚོགས་ཞུགས་གནང་བའི་ལྷན་ཚོགས་འདི་ནི་འབྲུག་གཞུང་འཕྲོད་བསྟེན་ལྷན་ཁང་གི་སྲོལ་རྒྱུན་གསོ་རིག་ཞབས་ཞུའི་གླིང་གིས་མགྲོན་བསུ་བྱས་ཤིང་འབྲུག་གི་རྒྱལ་སའི་ནུབ་མཐའ་རུ་ཡོད་པའི་རྒྱལ་གཞུང་དོ་དམ་གླིང་དུ་ཚོགས་པ་རེད།མཛད་སྒོ་འདིའི་སྐོར་འབྲུག་གི་ཚགས་པར་ཆེ་ཁག་ཚང་མས་བཀོད་པ་མ་ཟད་ས་ཁུལ་གྱི་བརྙན་འཕྲིན་དང་རླུང་འཕྲིན་གྱི་ནང་དུའང་བཏང་།